ananddey/assamese-wiki-corpus huggingface dataset:
এমি মেডিগান

এমি মেৰী মেডিগান (জন্ম ১১ ছেপ্তেম্বৰ, ১৯৫০) এগৰাকী আমেৰিকীয় অভিনয়-শিল্পী৷ মঞ্চ আৰু পৰ্দাত -উভয় মঞ্চতে কৰা কামৰ বাবে পৰিচিত মেডিগানে প্ৰাইমটাইম এমি বঁটাৰ মনোনয়নৰ উপৰি একাডেমী বঁটা, অভিনেত্ৰী বঁটা আৰু গোল্ডেন গ্ল’ব বঁটা লাভ কৰিছে।

মেডিগানে লাভ চাইল্ড (১৯৮২) নামৰ চিনেমাখনৰ জৰিয়তে চলচ্চিত্ৰীয় জীৱনত অভিষেক ঘটায়, যাৰ বাবে তেওঁ প্ৰথমবাৰৰ বাবে গোল্ডেন গ্ল’ব বঁটাৰ বাবে মনোনয়ন লাভ কৰে। টোৱাইচ ইন এ লাইফটাইম (১৯৮৫) ছবিখনত কঠিন বিবাহত আবদ্ধ এগৰাকী মহিলাৰ চৰিত্ৰত অভিনয় কৰাৰ বাবে তেওঁ শ্ৰেষ্ঠ সহযোগী অভিনেত্ৰীৰ বাবে একাডেমী বঁটাৰ মনোনয়ন লাভ কৰে আৰু ৪০ বছৰৰ পিছত ৱেপনছ (২০২৫) ছবিত অভিনয় কৰাৰ বাবে তেওঁ অস্কাৰ জয়ী হয়৷ এয়া হৈছে এগৰাকী অভিনেত্ৰীৰ দুটা মনোনয়নৰ মাজৰ সবাতোকৈ দীঘলীয়া ব্যৱধান। তেওঁৰ আন আন চলচ্চিত্ৰৰ ভিতৰত হ’ল লাভ লেটাৰ্ছ (১৯৮৪), আলামো বে (১৯৮৫), ন’ৱেৰ টু হাইড (১৯৮৭), আংকল বাক (১৯৮৯), ফিল্ড অৱ ড্ৰিমছ (১৯৮৯), ফিমেল পাৰ্ভাৰ্চনছ (১৯৯৬), পলক (২০০০), গ’ন বেবী গ’ন (২০০৭), আৰু দ্য হাণ্ট (২০২০) ৷

টেলিভিছনত মেডিগানে টেলিভিছন ছবি ৰ' বনাম ৱেড (১৯৮৯)ত চাৰা ৱেডিংটনৰ চৰিত্ৰত অভিনয় কৰিছিল, যাৰ বাবে তেওঁ ছিৰিজ, মিনিচিৰিজ বা টেলিভিছন ফিল্মৰ শ্ৰেষ্ঠ সহযোগী অভিনেত্ৰীৰ বাবে গোল্ডেন গ্ল'ব লাভ কৰিছিল আৰু প্ৰাইমটাইম এমি বঁটাৰ বাবে মনোনীত হৈছিল। এইচ বি অ'ৰ ধাৰাবাহিক কাৰ্নিভালে (২০০৩–২০০৫), গ্ৰে'ছ এনাটমী (২০০৮–২০০৯), আৰু ফ্ৰিঞ্জ (২০০৯)ত তেওঁ চৰিত্ৰ ৰূপায়ন কৰে। মঞ্চত তেওঁ অফ-ব্ৰডৱে প্ৰযোজনাৰ দ্য লাকি স্পট (১৯৮৭)ত অভিনয় কৰিছে, যাৰ বাবে তেওঁ ড্ৰামাৰ অসাধাৰণ অভিনেত্ৰীৰ ড্ৰামা ডেস্ক বঁটাৰ বাবে মনোনীত হৈছিল৷ ১৯৯২ চনত ব্ৰডৱে প্ৰডাকচনত তেওঁ ষ্টেলা কোৱালস্কিৰ চৰিত্ৰত এ ষ্ট্ৰীটকাৰ নেমড ডিজায়াৰত অভিনয় কৰিছে।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:একাডেমী বঁটা বিজয়ী
শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:আমেৰিকান অভিনয় শিল্পী
১৯ এপ্ৰিল

ঘটনাৱলী

১৭৭৫ - আমেৰিকাৰ স্বাধীনতা যুদ্ধ আৰম্ভ।
১৮৩৯ - লণ্ডন চুক্তিৰ মাধ্যমত বেলজিয়ামৰ স্বাধীনতা লাভ।
১৯১৯ - আন্তৰ্জাতিক শ্ৰম সংস্থা প্ৰতিষ্ঠা।
১৯৪৮ - ম্যানমাৰে ৰাষ্ট্ৰসংঘত যোগদান কৰে।
১৯৭৫ - ভাৰতৰ প্ৰথম কৃত্ৰিম উপগ্ৰহ আৰ্যভট্ট উৎক্ষেপন কৰে।

জন্ম

১৯৩২ - তুলতুল বৰুৱা, অসমৰ প্ৰথমগৰাকী মহিলা অনাতাঁৰ শিল্পী।
১৯৩৫ - ৰেৱকান্ত মহন্ত, ভাৰতীয় অংকীয়া নাট আৰু মুখা শিল্পী।
১৯৪৫ - সুৰেখা চিক্ৰি, ভাৰতীয় অভিনেত্ৰী।
১৯৫০ - হৰিশংকৰ ব্ৰহ্ম, ভাৰতৰ মুখ্য নিৰ্বাচন আয়ুক্ত পদত অধিষ্ঠিত প্ৰথমজন অসমীয়া।
১৯৫৭ – মুকেশ আম্বানী, ভাৰতীয় ব্যৱসায়ী, ৰিলায়েন্স ইণ্ডাষ্ট্ৰিজৰ চেয়াৰমেন আৰু বৰ্তমান এচিয়াৰ ধনী ব্যক্তি।
১৯৭৭ – অঞ্জু ববী জৰ্জ, ভাৰতীয় লং (দীঘল) জাম্পাৰ।
১৯৮৭ – মাৰিয়া ছাৰাপোভা, ৰুছ টেনিছ খেলুৱৈ।

মৃত্যু

১৮২৪ - লৰ্ড বায়ৰন, এংলো-স্ক'টিছ কবি।
১৮৫৮ - অনুৰূপা দেৱী, ভাৰতীয় সাহিত্যিক তথা সমাজকৰ্মী।
১৮৮২ - চাৰ্লছ ডাৰউইন, ইংৰাজ জীৱবিজ্ঞানী। তেখেতে প্ৰথম বিৱৰ্তনবাদৰ ধাৰণা দিয়ে। (জন্ম: ১৮০৯)
১৮৮৪ - কাদম্বৰী দেৱী, ভাৰতীয় নাট্যকাৰ, সংগীতজ্ঞ, সম্পাদক আৰু চিত্ৰশিল্পী।
১৯০৬ - পিয়েৰ ক্যুৰি, নোবেল পুৰস্কাৰ বিজয়ী ফৰাচী পদাৰ্থবিজ্ঞানী। (জন্ম: ১৮৫৯)
১৯৪৮ - তাৰা সুন্দৰী, ভাৰতীয় অভিনেত্ৰী, কণ্ঠশিল্পী আৰু নৃত্যশিল্পী।
১৯৯৮ - অক্টাৱিয়' পাছ, মেক্সিকান কবি, লেখক আৰু কূটনীতিবিদ।

দিৱস

বাইচাইকেল দিৱস

তথ্য সংগ্ৰহ

বাহ্যিক সংযোগ

বিবিচি: এই দিনত
বৰনদী ভটিয়ায়

বৰনদী ভটিয়ায় হৈছে ২০১৯ চনৰ ৩ মে' তাৰিখে মুক্তি লাভ কৰা এখন সামাজিক বিদ্ৰুপাত্মক অসমীয়া চলচ্চিত্ৰ। মাজুলীৰ পটভূমিত নিৰ্মিত ছবিখন ভাৱৰীয়া টি পজিটিভ প্ৰডাকশ্যনৰ বেনাৰত অনুপম কৌশিক বৰাৰ দ্বাৰা পৰিচালিত আৰু প্ৰযোজিত। জনপ্ৰিয় অভিনেতা কেনী বসুমতাৰীৰ লগতে এশৰো অধিক মাজুলীৰ অভিনেতা অভিনেত্ৰীয়ে এই ছবিখনত অভিনয় কৰিছে। ছবিখনৰ সংগীত পৰিচালনা কৰিছে কণ্ঠশিল্পী তৰালি শৰ্মাই। এই চলচ্চিত্ৰখনৰ মুখ্য পৰিকল্পনাকাৰী হৈছে অনুপম কৌশিক বৰা। কাহিনী আৰু চিত্ৰনাট্য অনুপম কৌশিক বৰাৰ।

কাহিনী

কাহিনীৰ গতিশীলতা মৌকণ, লুইত, সীমান্ত, জয়, তপন আৰু ভাস্কৰৰ ওপৰত কেন্দ্ৰীভূত। মৌকণ এজনী নিৰ্ভীক তথা সাহসী ছোৱালী; কিন্তু তাই ৰহস্যজনকভাৱে গাঁওখনত হোৱা এক মৃত্যুৰ লগত সাঙোৰ খাই পৰে। সীমান্ত, জয়, তপন আৰু ভাস্কৰ বৰ্তমান যুৱপ্ৰজন্মৰ জ্বলন্ত প্ৰতীক। উচ্চ-শিক্ষা থকাৰ পিছতো কৰ্ম-সংস্থাপন পৰা আটায়েই বঞ্চিত। ইফালে লুইতে ঘৰে-ঘৰে বীমা বিক্ৰী কৰি দৈনন্দিন জীৱন অতিবাহিত কৰিছে। এই আটাইকেইটা চৰিত্ৰক কেন্দ্ৰ কৰিয়েই চিনেমাখনে গতি কৰে। আৰু শেষত প্ৰেমৰ এক অনন্য উদাহৰণেৰে চিনেমাখন শেষ হয়।

সংগীত

বৰনদী ভটিয়াৰৰ সংগীত পৰিচালক তৰালি শৰ্মা।

বঁ‌টা/সন্মান

বৰনদী ভটিয়ায় ছবিখনে চতুৰ্থ সংখ্যক শৈলধৰ বৰুৱা চলচ্চিত্ৰ বঁ‌টা (২০১৯)ৰ শ্ৰেষ্ঠ ছবিৰ সন্মান লাভ কৰে।

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০১৯ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
ইৰম চানু শৰ্মীলা

উক্তি

AFSPA বাতিল কৰা দিনটোত মই মোৰ মাৰ হাতৰ ভাত খাম।
"A Life-Affirming Fast", Economic & Political Weekly (23 March 2013)

মই ১৬ বছৰৰ উপবাসৰ পৰা একো নাপালোঁ। মই নিৰ্বাচনত প্ৰতিদ্বন্দ্বিতা কৰিব বিচাৰো আৰু মুখ্যমন্ত্ৰী হ’ব বিচাৰো, কাৰণ সমাজ আৰু ব্যৱস্থাত ডাঙৰ পৰিৱৰ্তন আনিবলৈ মোক ক্ষমতাৰ প্ৰয়োজন হ'ব।
Irom Sharmila ends fast, says "want to become Manipur CM", Hindustan Times (9 August, 2016)

মোক সাধুসকলৰ এক প্ৰতিমূৰ্তি হিচাপে চিহ্নিত কৰা হৈছে। মোৰ উপবাস আৰম্ভ হোৱাৰ পৰা মানুহৰ মানসিকতাত কোনো পৰিৱৰ্তন হোৱা নাই। তেওঁলোকে মোক প্ৰতিবাদৰ এটা প্ৰতীক হিচাপে ধৰি ৰাখিয়েই সন্তুষ্ট হৈ আছে। তেওঁলোকে মই এগৰাকী শ্বহীদ হোৱাতো বিচাৰিছিল।
Irom Sharmila: I want to be free like a bird and fly, BBC (10 August, 2016)

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:কবি
শ্ৰেণী:সমাজকৰ্মী
শ্ৰেণী:নাৰী
ফুলতি গিদালি

ফুলতি গিদালি (ইংৰাজী: Fulti Gidali; ১৯১১ - ২০১৯) এগৰাকী ভাৰতীয় লোকগায়িকা। তেওঁ "ষাইটোল সম্ৰাজ্ঞী" হিচাপে পৰিচিত আছিল।

জীৱনী

ফুলতি গিদালিৰ জন্ম হৈছিল ১৯১১ চনত।

তথ্যসূত্ৰ

শ্ৰেণী:গায়িকা
শ্ৰেণী:ভাৰতীয় মহিলা
শ্ৰেণী:পশ্চিম বংগৰ ব্যক্তি
৩১চি নং ৰাষ্ট্ৰীয় ঘাইপথ (ভাৰত)

৩১চি নং ৰাষ্ট্ৰীয় ঘাইপথ (, চমুকৈ NH 31C) টোৱে পশ্চিম বংগৰ গলগলীয়া আৰু অসমৰ বিজনীৰ মাজত সংযোগ স্থাপন কৰিছে। এই পথটোৰ দৈৰ্ঘ্য হৈছে ২৩৫ কিঃমিঃ (১৪৬ মাইল)। ইয়াৰে ১৪২ কিঃমিঃ (৮৮ মাইল) অসমত আৰু ৯৩ কিঃমিঃ (৫৮ মাইল) পশ্চিম বংগত আছে।

সংযোজিত পথসমূহ

গলগলীয়া
নক্সালবাৰী
বাগডোগ্ৰা
ওডলাবাৰী
মালবজাৰ
চালচা
নাগ্ৰাকাটা
বনৰহাট
বীৰপাৰা
মদৰীহাট
হচিমাৰা
আলিপুৰদুৱাৰ
কামাখ্যাগুড়ি
কোচগাঁও
বঙাইগাঁও
বিজনী

লগতে চাওক

List of National Highways in India

তথ্য সংগ্ৰহ

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
মালিনী চিব

মালিনী চিব (; জন্ম: ১৯৬৬) মস্তিষ্কৰ পক্ষাঘাত ৰোগত আক্ৰান্ত এগৰাকী ভাৰতীয় প্ৰতিবন্ধী অধিকাৰ কৰ্মী আৰু লেখক। চিবে মাত্ৰ এটা আঙুলিৰে টাইপ কৰি দুবছৰৰ ভিতৰত ৱান লিটল ফিংগাৰ নামৰ কিতাপ এখন লিখিছিল।

জীৱনী

মালিনীয়ে ১৯৬৬ চনত ভাৰতৰ কলকাতাত জন্মগ্ৰহণ কৰে। জন্মৰ সময়ত অক্সিজেনৰ অভাৱ হোৱাত মস্তিষ্কৰ পক্ষাঘাতত আক্ৰান্ত হয়। ২০১৫ চনত আই ফিল নৰ্মেল ইনছাইড শীৰ্ষক এটা অধ্যায় লিখিছিল। বাহিৰত, মোৰ শৰীৰটো নহয়! আশা হান্সে সম্পাদনা আৰু ছেজ পাব্লিছিঙে প্ৰকাশ কৰা “ডিচেবিলিটি, জেণ্ডাৰ এণ্ড দ্য ট্ৰেজেক্টৰীজ অফ পাৱাৰ” নামৰ সংকলনখনত তেওঁ “আই ফিল নৰ্মেল ইনচাইড, আউটচাইড ব’জী ইজণ্ট্”।

চিব ADAPT (Able Disable All People Together) নামৰ সংগঠনটোৰ অংশ এডাপ্ট ৰাইট গ্ৰুপৰ প্ৰতিষ্ঠাপক আৰু সহ-অধ্যক্ষ। "সক্ষম" আৰু "অক্ষম" উভয়কে একেলগে লৈ সকলোকে সামৰি লোৱা এখন সমাজ নিৰ্মাণৰ বাবে কাম কৰাৰ বিশ্বাস লৈ এই ৰাইট গ্ৰুপটো গঠন কৰা হৈছিল। তেওঁ লাইব্ৰেৰী এণ্ড মিডিয়া চাৰ্ভিচেছৰ মুৰব্বীও। বিশেষভাৱে সক্ষম যুৱক-যুৱতীসকলৰ সংস্থাপনৰ বাবে এখন জীৱিকা মেলাৰ আয়োজনতো নিজৰ দক্ষতা বিনিয়োগ কৰিছিল। তেওঁ ব্যক্তি, কৰ্প’ৰেট, অভিভাৱক, পেছাদাৰী আৰু প্ৰতিবন্ধী কৰ্মীসকলৰ বাবে সৱলীকৰণ আৰু সংবেদনশীলতা পাঠ্যক্ৰমো পৰিচালনা কৰে।

বঁটা

২০১১ চনত ভাৰতৰ সামাজিক ন্যায় আৰু সৱলীকৰণ মন্ত্ৰালয়ে চিবক বিশেষভাৱে সক্ষম ব্যক্তিৰ সবলীকৰণৰ বাবে ৰাষ্ট্ৰীয় বঁটা প্ৰদান কৰে। ২০১৭ চনত বিশ্ব চেৰিব্ৰেল পালচি দিৱস উপলক্ষে চিবক অষ্ট্ৰেলিয়াৰ চেৰিব্ৰেল পালচি এলায়েন্সে বিশেষভাবে সক্ষম ব্যক্তিসকলৰ ব্যক্তিসকলৰ অধিকাৰ আৰু প্ৰাপ্য নিশ্চিত কৰাৰ বাবে “গ্ল’বেল চেৰিব্ৰেল পালচি দে” বঁটাৰে সন্মানিত কৰা হয়।

জনপ্ৰিয় সংস্কৃতিত

২০১৪ চনত চিবৰ জীৱনৰ আধাৰত সোণালী বসুৱে পৰিচালনা কৰা মাৰ্গাৰেট উইথ এ স্ট্ৰ মুক্তি পায়; যিখন ছবি সমালোচকৰ প্ৰশংসা লাভ কৰাৰ উপৰিও ব্যৱসায়িকভাবে সফল হৈছিল।

তথ্যউৎস

শ্ৰেণী:ভাৰতীয় প্ৰতিবন্ধী অধিকাৰ কৰ্মী
শ্ৰেণী:ভাৰতীয় সাহিত্যিক
শ্ৰেণী:পশ্চিমবঙ্গৰ ব্যক্তি
অ’দান আহমেদ

অ’দান আহমেদ এগৰাকী ছোমালি ৰাজনৈতিক কৰ্মী। তেওঁ ছোমালি মহিলা সংসদীয় সংস্থা ছোমালিয়াৰ ট্ৰেঞ্জিচনেল ফেডাৰেল সংসদ গঠন কৰাত সহায় কৰিছিল, যাৰ পিছত ছোমালিয়াৰ ফেডাৰেল সংসদ গঠন হৈছিল। নেচনেল ডেম’ক্ৰেটিক ইনষ্টিটিউটৰ জ্যেষ্ঠ কাৰ্যসূচী বিষয়া হিচাপে কাৰ্যনিৰ্বাহ কৰে।

ব্যক্তিগত জীৱন

আহমেদৰ জন্ম হৈছিল ছোমালিয়াত। ১৯৯১ চনত গৃহযুদ্ধ আৰম্ভ হোৱাৰ পিছত তেওঁ আৰু তেওঁৰ পৰিয়াল বিদেশলৈ প্ৰব্ৰজন কৰে। আহমেদে ভাৰতত কিছু সময় বাস কৰিছিল। পিছলৈ তেওঁ কেনিয়াত অধ্যয়ন কৰে।

এন ডি আইৰ এণ্ডি পাৰহামোভিচ ফেল’শ্বিপৰ আশ্ৰয়ত ২০১৩ চনত আহমেদে ৱাশ্বিংটন ডি চিত তিনি মাহ কাম কৰিছিল। এই ফেল'শ্বিপৰ সময়ছোৱাত তেওঁ আমেৰিকাৰ সাংসদ আৰু তেওঁলোকৰ কৰ্মচাৰী, মহিলা সংগঠন আৰু মেৰিলেণ্ড সাধাৰণ পৰিষদৰ মহিলা বিধানসভাৰ কাৰ্যবাহী সঞ্চালিকাৰ সৈতেও সাক্ষাৎ কৰি মহিলা সাংসদ আৰু নাগৰিক সমাজৰ বিষয়াসকলৰ মাজত সংহতি উন্নত কৰাৰ বাবে ফলপ্ৰসূ কৌশল শিকিছিল, য'ত সাধাৰণ চিন্তাৰ ক্ষেত্ৰসমূহ চিনাক্ত কৰা আৰু পোষকতা মিত্ৰজোঁট গঠন কৰাও আছিল।

২০১৩ চনৰ জুন মাহত আহমেদে নিজৰ এন ডি আই ছোমালিয়াৰ কাৰ্যালয়লৈ উভতি আহি নিজৰ কাৰ্যসূচী ৰূপায়ণ আৰম্ভ কৰে। ছোমালি মহিলা সাংসদসকলৰ বাবে চৰকাৰী মৌলিক কাম-কাজ আৰু নেতৃত্বৰ দক্ষতাৰ ওপৰত এখন প্ৰশিক্ষণ হাতপুথি প্ৰস্তুত কৰি আছে। তেওঁ মহিলাসকলৰ বাবে কৰ্মশালা অনুষ্ঠিত কৰাৰ আশাও কৰিছে, আৰু আইনগত প্ৰশিক্ষণৰ সুযোগৰ ন্যায্য প্ৰৱেশ উন্নত কৰাৰ বাবে কাম কৰি আছে।

বঁটা

২০১৩ চনত আহমেদক আন্দি পাৰহামোভিচ ফেল’শ্বিপ প্ৰদান কৰা হৈছিল। এই বাৰ্ষিক বঁটা ৬৫টা ভিন্ন ৰাষ্ট্ৰৰ এনডিআই বা ইয়াৰ অংশীদাৰ সংস্থাৰ এগৰাকী যুৱতীক প্ৰদান কৰা হয়, যিয়ে ৰাজনীতিত মহিলাৰ অংশগ্ৰহণৰ জৰিয়তে নাৰীসমাজক আগুৱাই নি নিজৰ নিজৰ দেশত গণতান্ত্ৰিক প্ৰতিষ্ঠানিকৰণ শক্তিশালী কৰে।[5]

শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ছোমালিয়াৰ ব্যক্তি
অৰুণাচল প্ৰদেশৰ উৎসৱসমূহ

অৰুণাচল প্ৰদেশৰ সমাজৰ সকলো শ্ৰেণীৰ লোকে কৃষি, ধৰ্ম আৰু সংস্কৃতিৰ লগত সংগতি ৰাখি বিভিন্ন ধৰণৰ উৎসৱ পালন কৰে। এই সমূহত তেওঁলোকে নৃত্য কৰি, ভোজ-ভাত খাই আনন্দ কৰে। কৃষিৰ লগত জড়িত থকা উৎসৱ সমূহত খেতি ভাল হ’বৰ বাবে ভগৱানক প্ৰাৰ্থনা অথবা ভাল খেতি হোৱা বাবে ভগৱানক ধন্যবাদ কৃতজ্ঞতা বাবে উদযাপন কৰা হয়। অন্যহাতে, ধাৰ্মিক উৎসৱ সমূহত পুৰোহিতক নিমন্ত্ৰণ কৰি নিজ জনগোষ্ঠীৰ লোকসকলৰ মাজত আয়োজন কৰা হয়। বছৰৰ বাৰ মাহতে বিভিন্ন জনগোষ্ঠীৰ লোকসকলে বিভিন্ন উৎসৱ পালন কৰে। এই দৃষ্টি মতে, অৰুণাচলক উৎসৱ আয়োজন কৰাৰ প্ৰদেশ বুলিব পাৰি। অৰুণাচল প্ৰদেশৰ জনগোষ্ঠী সমূহে উদযাপন কৰা প্ৰায় সকলো বিলাক উৎসৱতে জীৱ-জন্তু বলি দিয়াটো তেওঁলোকৰ ধৰ্মীয় ৰীতি।

বিভিন্ন উৎসৱসমূহ

জিলা সদৰ উৎসৱ জনগোষ্ঠী দিন (আনুমানিক)
১ টাৱাং টাৱাং ল'ছাৰ মনপা ১১ ফেব্ৰুৱাৰী
২ পশ্চিম কামেং বমডিলা ল'ছাৰ খান মনপা মিজি ১১ ফেব্ৰুৱাৰী (ফেব্ৰুৱাৰী/ মাৰ্চ)
৩ পূব কামেং চেপ্পা ন্যোকুম Gomkum gompa নিচি ছ’লুঙ) ২৬ ফেব্ৰুৱাৰী ১৫ এপ্ৰিল
৪ নামনি সোৱণশিৰি জিৰ’ Boori Boot ন্যোকুম ড্ৰী পাৰ্বত্য মিৰি নিচি আপাতানি ৬ ফেব্ৰুৱাৰী ২৬ ফেব্ৰুৱাৰী ৫ জুলাই
৫ উজনি সোৱণশিৰি ডাপ’ৰিজ’ ছি-দঞি Boori Boot মোপিন ত'গিন পাৰ্বত্য মিৰি আদি ৬ জানুৱাৰী ৬ ফেব্ৰুৱাৰী ৫ এপ্ৰিল
৬ পশ্চিম ছিয়াং আলঙ মোপিন ছ’লুঙ আদি আদি ৫ এপ্ৰিল১ ছেপ্তেম্বৰ
৭ পূব ছিয়াং পাছিঘাট আৰাণ মোপিন ছ’লুঙ আদি আদি ৭ মাৰ্চ ৫ এপ্ৰিল ১ ছেপ্তেম্বৰ
৮ লোহিত তেজু টামলাডু চাঙকেন Shapawng Yawng Manau Poi Taroon & Kamman Mishmis খামটি ছিংফ' ১৫ এপ্ৰিল ১৪ ফেব্ৰুৱাৰী
৯ নামনি দিবাং উপত্যকা ৰ’য়িং ৰেহ ছ’লুঙ ইদু মিচিমি আদি ১ ফেব্ৰুৱাৰী ১ ছেপ্তেম্বৰ
১০ উজনি দিবাং উপত্যকা আনিনি ৰেহ ছ’লুঙ ইদু মিচিমি আদি ১ ফেব্ৰুৱাৰী ১ ছেপ্তেম্বৰ
১১ কুৰুং কুমেই Laying Yangte ন্যোকুম নিচি ২৬ ফেব্ৰুৱাৰী
১২ টিৰাপ খ'নছা অ'ৰিয়াহ ছ'ল'-ল'কু ৱাংছ' ন'ক্তে ১৬ ফেব্ৰুৱাৰী ২৫ নৱেম্বৰ
১৩ চাংলাং চাংলাং মল তাংগা এপ্ৰিল
১৪ পাপুমপাৰে ইটানগৰ ন্যোকুম নিচি ২৬ ফেব্ৰুৱাৰী
১৫ উজনি ছিয়াং Yingkiong মোপিন ছ’লুঙ ৫ এপ্ৰিল ১ ছেপ্তেম্বৰ

চিত্ৰ ভঁৰাল

তথ্য সূত্ৰ

শ্ৰেণী:অৰুণাচল প্ৰদেশ
শ্ৰেণী:ভাৰতৰ উৎসৱসমূহ
অসমৰ প্ৰসিদ্ধ ব্যক্তিসকলৰ তালিকা

অসমৰ প্ৰসিদ্ধ ব্যক্তিসকলৰ তালিকা:

সংগীত আৰু চলচ্চিত্ৰ

অসমৰ কণ্ঠশিল্পীসকলৰ তালিকা
অসমীয়া অভিনেতা অভিনেত্ৰীসকলৰ তালিকা

চলচ্চিত্ৰ নিৰ্মাতা আৰু নিৰ্দেশক

জ্যোতিপ্ৰসাদ আগৰৱালা
ভূপেন হাজৰিকা
নিপ বৰুৱা
ব্ৰজেন বৰুৱা
গৌতম বৰা
পদুম বৰুৱা
অতুল বৰদলৈ
ভবেন্দ্ৰ নাথ শইকীয়া
জাহ্নু বৰুৱা
শিৱপ্ৰসাদ ঠাকুৰ
প্ৰফুল্ল বৰা
মঞ্জু বৰা
সান্তনা বৰদলৈ
মুনিন বৰুৱা

সাহিত্য আৰু কাব্য

অসমীয়া ভাষাৰ বিখ্যাত সাহিত্যিকসকল
অসমীয়া ভাষাৰ বিখ্যাত কবিসকল

ৰাজনীতি

মুখ্যমন্ত্ৰী সকলৰ তালিকা
ৰাজ্যপালসকলৰ তালিকা
অসমৰ ৰাজনীতিৰ সৈতে জড়িত ব্যক্তি‎সকল

আধ্যাত্মিক, দাৰ্শনিক

মাধৱ কন্দলী
শ্ৰীমন্ত শঙ্কৰেদৱ
শ্ৰী শ্ৰী মাধৱদেৱ।
মোমাই তামূলী বৰবৰুৱা
চুকাফা
চিলাৰায়
ৰুদ্ৰ সিংহ
সতী জয়মতী
আজান ফকীৰ
আতন বৰগোঁহাই
অনন্ত কন্দলী
সতী সাধনী

স্বাধীনতা সংগ্ৰামী

গোপীনাথ বৰদলৈ
বিষ্ণুপ্ৰসাদ ৰাভা
কনকলতা বৰুৱা
ভোগেশ্বৰী ফুকননী
পিয়লি ফুকন
মূলাগাভৰু
মনিৰাম দেৱান
কুশল কোঁৱৰ

ভাষাবিদ

হেমচন্দ্ৰ বৰুৱা
ভৱানন্দ ডেকা
টাবু ৰাম টাইড

সমাজ সেৱক

জাহ্নৱী গোস্বামী
অমলপ্ৰভা দাস

নাট্যকাৰ

অৰুণ শৰ্মা
ভবেন্দ্ৰ নাথ শইকীয়া
মহেন্দ্ৰ বৰঠাকুৰ
প্ৰফুল্ল বৰা
ভবেন বৰুৱা
হাইদৰ আলী
হেমন্ত দত্ত

প্ৰকৃতিবিদ

মহীচন্দ্ৰ মিৰি
ৰবীন বেনাৰ্জী
যাদৱ পায়েং
পূৰ্ণিমা দেৱী বৰ্মন

চিত্ৰ-ভাস্কৰ্য্য শিল্পী

শোভা ব্ৰহ্ম
বেণু মিশ্ৰ
নীলপৱন বৰুৱা
ননী বৰপূজাৰী
অতুল চন্দ্ৰ বৰুৱা
বীৰেন সিংহ
গণেশ গোহাঁই
শান্তনা গোহাঁই
দাদুল চলিহা
যতীন হাজৰিকা
হেলা দাস
দেবানন্দ উলুপ
আমিনুল হক
মুনীন্দ্ৰ নাৰায়ণ ভট্টাচাৰ্য্য
কিশোৰ কুমাৰ দাস
নিখিলেশ্বৰ বৰুৱা

শিক্ষাবিদ

ইন্দিৰা মিৰি
বাপচন্দ্ৰ মহন্ত
ভৱানন্দ ডেকা
ভবেন্দ্ৰ নাথ শইকীয়া

বিজ্ঞান-প্ৰযুক্তি

উদ্ধৱ ভৰালী
গুৰুপ্ৰসাদ দাস
জয়ন্তী চুতীয়া
জিতেন্দ্ৰনাথ গোস্বামী
হৰিপ্ৰসাদ বৰুৱা
হিৰণ্য চন্দ্ৰ ভূঞা

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসম সম্পৰ্কীয় তালিকা
বিনয় কুমাৰ শইকীয়া

ড॰ বিনয় কুমাৰ শইকীয়া এগৰাকী ভাৰতীয় বিজ্ঞানী। তেওঁ বৰ্তমান অসমৰ যোৰহাটত অৱস্থিত উত্তৰ-পূব বিজ্ঞান আৰু প্ৰযুক্তি প্ৰতিষ্ঠানৰ কয়লা ৰসায়ন বিভাগৰ জ্যেষ্ঠ বিজ্ঞানী। এই বঁটা ভাৰতৰ সৰ্বোচ্চ বৈজ্ঞানিক বঁটা। ২০২২ চনত তেওঁক অসম চৰকাৰে অসমৰ দ্বিতীয় সৰ্বোচ্চ অসামৰিক সন্মান অসম সৌৰভ বঁটা প্ৰদান কৰে।

প্ৰাৰম্ভিক জীৱন আৰু শিক্ষা

অসমৰ গোলাঘাটৰ জোনাকী নগৰত বিনয় কুমাৰ শইকীয়াৰ জন্ম হৈছিল। ১৯৯৮ চনত তেওঁ ডিব্ৰুগড় বিশ্ববিদ্যালয়ৰ অন্তৰ্গত দেৱৰাজ ৰয় মহাবিদ্যালয়ৰ পৰা বিজ্ঞানৰ স্নাতক ডিগ্ৰী লাভ কৰে। তাৰপিছত তেওঁ গুৱাহাটী বিশ্ববিদ্যালয়ৰ অন্তৰ্গত কটন কলেজৰ পৰা ৰসায়ন বিজ্ঞানত স্নাতকোত্তৰ ডিগ্ৰী লাভ কৰে। ২০০৫ চনত তেওঁ অসমৰ যোৰহাটত অৱস্থিত উত্তৰ-পূব বিজ্ঞান আৰু প্ৰযুক্তি প্ৰতিষ্ঠানত গৱেষণা কৰি ৰসায়ন বিজ্ঞানৰ পিএইছডি ডিগ্ৰী লাভ কৰে।

বিজ্ঞানী ড॰ শইকীয়াই কৰ্কট ৰোগৰ কোষ চিনাক্তকৰণৰ বাবে দেহৰ কৰ্কট আক্ৰান্ত কোষ নিৰূপণকে ধৰি চিকিৎসাক্ষেত্ৰত কাৰ্বন আধাৰিত এক অতি ক্ষুদ্ৰাকৃতিৰ পদাৰ্থ ব্যৱহাৰ কৰা উৎপাদনৰ এনে এক কৌশল উদ্ভাৱন কৰিছিল। এই পদ্ধতিয়ে CQDৰ খৰচ আমদানিকৃত CQDৰ বিশ ভাগৰ এভাগলৈ হ্ৰাস কৰিলে।

বৰ্তমানলৈকে তেওঁৰ নামত ভাৰত আৰু আমেৰিকা যুক্তৰাষ্ট্ৰত মুঠতে চাৰিটা পেটেণ্ট আছে। তেওঁৰ এতিয়ালৈকে মুঠ ৬৫খন গৱেষণা পত্ৰ বহু ৰাষ্ট্ৰীয় তথা আন্তঃৰাষ্ট্ৰীয় গৱেষণা পত্ৰিকাত প্ৰকাশিত হৈছে।

অসম চৰকাৰে শ‌ইকীয়াক ২০২২ বৰ্ষৰ অসম সৌৰভ বঁটাৰে সন্মানিত কৰে ।

তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ বিজ্ঞানী
শ্ৰেণী:ৰসায়নবিদ
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰেণী:অসম সৌৰভ বঁটা বিজয়ী
শিৱানী দেৱী নংমেইকাপাম

শিৱানী দেৱী নংমেইকাপাম (ইংৰাজী: Sibani Devi Nongmeikapam; জন্ম: ১৩ জানুৱাৰী ২০০৭) মণিপুৰৰ এগৰাকী ভাৰতীয় পেছাদাৰী ফুটবলাৰ। তেওঁ ইণ্ডিয়ান উইমেনছ লীগ ক্লাব শ্ৰীভূমি এফ চি আৰু ভাৰতীয় মহিলা ৰাষ্ট্ৰীয় ফুটবল দলৰ হৈ ফৰৱাৰ্ড হিচাপে খেলে।

প্ৰাৰম্ভিক জীৱন আৰু কেৰিয়াৰ

দেৱী মণিপুৰৰ বাসিন্দা।

ভাৰতীয় প্ৰশিক্ষক জোয়াকিম আলেকজেণ্ডাৰচনে তেওঁক ২৩ জনীয়া ভাৰতীয় দলত নিৰ্বাচিত কৰিছিল আৰু তেওঁ বাংগালুৰুৰ পাডুকন - দ্ৰাবিড় চেণ্টাৰ ফৰ স্পৰ্টছ এক্সেলেন্সত অনুষ্ঠিত দুখন ফিফা আন্তঃৰাষ্ট্ৰীয় প্ৰীতি মেচৰ দ্বিতীয়খনত খেলিছিল। এইদৰে ২০২৫ চনৰ ২ জানুৱাৰীত বাংগালুৰুত মালদ্বীপৰ বিৰুদ্ধে অনুষ্ঠিত প্ৰীতি মেচত তেওঁ জ্যেষ্ঠ ভাৰতীয় দলত অভিষেক ঘটায়। ২০২৩ চনৰ ২৬ এপ্ৰিলত কিৰ্গিজ গণৰাজ্যৰ বিশ্বকেকত অনুষ্ঠিত এএফচি অনুৰ্ধ-১৭ মহিলা এছিয়া কাপৰ যোগ্যতা অৰ্জনকাৰী পৰ্যায়ত তেওঁ ভাৰতীয় দলক প্ৰতিনিধিত্ব কৰিছিল আৰু বিজয়ী গলটো দিছিল। উক্ত খেলত তেওঁলোকে কিৰ্গিজ গণৰাজ্যক ১-০ গলত পৰাস্ত কৰিছিল। পৰৱৰ্তী সময়ত ২০২৩ চনৰ ছেপ্টেম্বৰ মাহত এএফচি অনুৰ্ধ-১৭ মহিলা এছিয়ান কাপ কোৱালিফায়াৰৰ দ্বিতীয় ৰাউণ্ডৰ পূৰ্বে তেওঁ ৰাষ্ট্ৰীয় শিবিৰৰ অংশ আছিল। ২০২৪ চনৰ ফেব্ৰুৱাৰ মাহত ঢাকাত অনুষ্ঠিত ছেফ অনুৰ্ধ-১৯ ফুটবল চেম্পিয়নশ্বিপত বিজয়ী হোৱা ভাৰতীয় দলটোৰো তেওঁ সদস্য আছিল।

২০২৩–২০২৪ বৰ্ষত তেওঁ ইণ্ডিয়ান উইমেনছ লীগত ইষ্ট বেংগলৰ হৈ খেলিছিল। ২০২৩ চনৰ ২৪ ডিচেম্বৰত সেতু এফ চিৰ বিৰুদ্ধে খেলা খেলখনত তেওঁ সমতা স্থাপনকাৰী গলটো দিছিল যদিও কলকাতাত অনুষ্ঠিত খেলখনত ইষ্ট বেংগল ৪-২ ব্যৱধানত পৰাস্ত হৈছিল। ২০২৩ চনৰ ১০ ডিচেম্বৰত ভুৱনেশ্বৰত অনুষ্ঠিত ওড়িশা এফ চিৰ বিৰুদ্ধে ২-০ গলত জয়ী হোৱা খেলখনতো তেওঁ এটা গল দিছিল।

কেৰিয়াৰ পৰিসংখ্যা

আন্তঃৰাষ্ট্ৰীয়

ৰাষ্ট্ৰীয় দল বছৰ অংশগ্ৰহণ গল

ভাৰত
২০২৫

১
১
মুঠ
১
১

তথ্যসূত্ৰ

বাহ্যিক সংযোগ

অল ইণ্ডিয়া ফুটবল ফেডাৰেচনৰ ৱেবচাইটত শিৱানী দেৱী নংমেইকাপাম

শ্ৰেণী:ভাৰতৰ ক্ৰীড়াবিদ
শ্ৰেণী:ফুটবল খেলুৱৈ
শ্ৰেণী:মহিলা খেলুৱৈ
তৰলা দালাল

তৰলা দালাল (; ৩ জুন ১৯৩৬ – ৬ নৱেম্বৰ ২০১৩) এগৰাকী ভাৰতীয় খাদ্য লেখিকা, চেফ, ৰন্ধন গ্ৰন্থ লেখিকা আৰু ৰন্ধন অনুষ্ঠানৰ পৰিবেশক আছিল। ১৯৭৪ চনত তেওঁৰ প্ৰথম ৰন্ধন গ্ৰন্থ “দ্য প্লেজাৰ্ছ অৱ ভেজেটেৰিয়ান কুকিং” প্ৰকাশ পায়।তেতিয়াৰ পৰা তেওঁ ১০০ খনতকৈও অধিক কিতাপ লিখে আৰু এক কোটিতকৈও অধিক কপি বিক্ৰী হয়। তেওঁ ভাৰতীয় খাদ্যৰ আটাইতকৈ ডাঙৰ ৱেব চাইটটোও চলাইছিল, আৰু “কুকিং এণ্ড ম’ৰ” নামৰ এখন দ্বি-মাহেকীয়া আলোচনী প্ৰকাশ কৰিছিল। তেওঁৰ ৰন্ধন অনুষ্ঠানৰ ভিতৰত আছিল “দ্য তৰ্লা দালাল শ্ব’” আৰু “কুক ইট আপ উইথ তৰ্লা দালাল”। তেওঁৰ ৰেচিপিসমূহ প্ৰায় ২৫খন আলোচনীত প্ৰকাশ পাইছিল আৰু আনুমানিক ১২ কোটি ভাৰতীয় ঘৰত সেই ৰেচিপি ব্যৱহাৰ কৰা হৈছিল।

যদিও তেওঁ বহুতো খাদ্য আৰু স্বাস্থ্যসন্মত ৰন্ধন প্ৰণালীৰ বিষয়ে লিখিছিল, তথাপিও তেওঁ নিৰামিষ ভাৰতীয় খাদ্য, বিশেষকৈ গুজৰাটী খাদ্যৰ বিশেষজ্ঞ আছিল। ২০০৭ চনত ভাৰত চৰকাৰে তেওঁক পদ্মশ্ৰী বঁটা প্ৰদান কৰে আৰু ৰন্ধন ক্ষেত্ৰৰ পৰা এই উপাধি লাভ কৰা তেওঁ একমাত্ৰ ভাৰতীয় মহিলা হিচাপে পৰিগণিত হয়। ২০০৫ চনত ইণ্ডিয়ান মাৰ্চেণ্ট চেম্বাৰ্ছে তেওঁক বছৰৰ মহিলাৰ সন্মানো প্ৰদান কৰে।

২০১৩ চনৰ ৬ নৱেম্বৰত হৃদৰোগত আক্ৰান্ত হৈ তেওঁৰ মৃত্যু হয়।

লগতে চাওক

তৰলা (চলচ্চিত্ৰ)

প্ৰসংগ

বাহ্যিক সংযোগ

Tarla Dalal, website
Official Biopic of Tarla Darla
শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় ৰন্ধন গ্ৰন্থ লেখক
ল'ৰা গঞ্জালেছ

ল'ৰা গঞ্জালেছ অছপিনা (ইংৰাজী: Laura González; জন্ম: ২২ ফেব্ৰুৱাৰী ১৯৯৫), যাক ল'ৰা বাৰজুম নামেৰেও জনা যায়, এগৰাকী কলম্বিয়ান অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ মিছ কলম্বিয়া ২০১৭ আছিল আৰু পিছলৈ মিছ ইউনিভাৰ্ছ ২০১৭ প্ৰতিযোগিতাত নিজৰ দেশক প্ৰতিনিধিত্ব কৰিছিল, য’ত তেওঁ প্ৰথম ৰানাৰ-আপ হিচাপে স্থান লাভ কৰে।

ব্যক্তিগত জীৱন

গঞ্জালেছৰ জন্ম কেলিত হৈছিল যদিও তেওঁৰ ছয় মাহ বয়সতে তেওঁলোকৰ পৰিয়াল কাৰ্টেজেনালৈ গুচি যায়। তেওঁ লেবাণীজ মূলৰ। তেওঁ কাৰ্টেজেনা মডাৰ্ন জিমনেচিয়াম আৰু স্কুল অফ এডুকেচন এক্টোৰেল হাউচ এনচেম্বলত নাটকীয় কলা (ড্ৰামাটিক আৰ্ট) অধ্যয়ন কৰিছিল। তেওঁ স্পেনিছ, ইংৰাজী আৰু ফৰাচী ভাষা জানে।

সৌন্দৰ্য প্ৰতিযোগিতা

২০১৭ চনৰ ২০ মাৰ্চত গঞ্জালেছে মিছ কলম্বিয়া ২০১৭ ৰ মুকুট লাভ কৰে। ইয়াৰ পিছত তেওঁ মিছ ইউনিভাৰ্ছ ২০১৭ ত কলম্বিয়াক প্ৰতিনিধিত্ব কৰে আৰু প্ৰথম ৰানাৰ-আপ হয়। ইয়াৰ সৈতে কলম্বিয়াই একেৰাহে চতুৰ্থ বছৰৰ বাবে এই প্ৰতিযোগিতাৰ শীৰ্ষ ৩ গৰাকীৰ ভিতৰত স্থান লাভ কৰিবলৈ সক্ষম হয়।

কলম্বিয়া ৰাষ্ট্ৰীয় সৌন্দৰ্য্য প্ৰতিযোগিতা ২০১৭

২০১৭ চনৰ ২০ মাৰ্চত ২০১৭ চনৰ কলম্বিয়া ৰাষ্ট্ৰীয় সৌন্দৰ্য্য প্ৰতিযোগিতাত কাৰ্টাজেনা ডি ইণ্ডিয়াছক প্ৰতিনিধিত্ব কৰিছিল, য'ত তেওঁ নিশাৰ সৰ্বোচ্চ নম্বৰ লাভ কৰি আন্দ্ৰেয়া টোভাৰৰ উত্তৰাধিকাৰী হৈছিল আৰু ২০০০ চনত বিজয়ী আন্দ্ৰেয়া নোচেট্টিৰ পিছত খিতাপ দখল কৰা আয়োজক চহৰখনৰ দ্বিতীয় প্ৰতিনিধি।

আন্তঃৰাষ্ট্ৰীয় সামাজিক অভিযানৰ অংশ হিচাপে মিছ কলম্বিয়া ল’ৰা গনজালেজে ২০১৭ চনৰ মিয়ামি গ্ল’বেল কলম্বিয়ান লায়ন্স ক্লাবৰ বিউটি গালাত অংশগ্ৰহণ কৰিবলৈ আমেৰিকা ভ্ৰমণ কৰিছিল। ল'ৰাৰ লগত আছিল ৰাষ্ট্ৰীয় উপ-ৰাণী ভেনেছা পুলগাৰিন মনছালভে, প্ৰথম ৰাজকুমাৰী য়েনিফাৰ হাৰ্নাণ্ডেজ জেইমছ, দ্বিতীয় ৰাজকুমাৰী ভেনেছা ডমিংগেজ ফিল্ড আৰু তৃতীয় ৰাজকুমাৰী মাৰিয়া ফাৰ্নাণ্ডা বেটানকাৰ্ট মৰেনো।

২২ এপ্ৰিলত মিয়ামিৰ হায়াট ৰিজেন্সি হোটেলত অনুষ্ঠিত হোৱা চেৰিটি ফেশ্বন শ্ব'ত মিছ কলম্বিয়া আৰু তেওঁৰ ৰজাৰ দৰবাৰে হাতেৰে নিৰ্মিত সাজ-পোছাক, সাঁতোৰ পোছাক, আৰু সন্ধিয়াৰ গাউন পিন্ধিছিল "Funvivir," কাৰ্টাজেনাত অৱস্থিত এটা অলাভজনক সংস্থা, যিয়ে কেন্সাৰ ৰোগী শিশু আৰু তেওঁলোকৰ পৰিয়ালৰ মংগলৰ বাবে কাম কৰে, সমৰ্থন কৰিবলৈ ধন সংগ্ৰহ কৰিছিল।

মিছ ইউনিভাৰ্ছ ২০১৭

নেভাদাৰ লাছ ভেগাছৰ প্লেনেট হলিউড ৰিজৰ্ট এণ্ড কেচিনোত অনুষ্ঠিত হোৱা ২০১৭ চনৰ মিছ ইউনিভাৰ্ছ প্ৰতিযোগিতাৰ সময়ত ল'ৰা গনজালেজক ফ্ৰান্সৰ আইৰিছ মিটেনেয়াৰে লাভ কৰা খিতাপৰ বাবে প্ৰতিদ্বন্দ্বিতা কৰা ৯২খন দেশ আৰু স্বায়ত্তশাসিত অঞ্চলৰ মাজত মুকুটৰ বাবে শক্তিশালী প্ৰতিদ্বন্দ্বী হিচাপে গণ্য কৰা হৈছিল। অন্তিম নিশা পিন্ধা ড্ৰেছটোৰ ডিজাইন কৰিছিল কলম্বিয়াৰ মম্পোছৰ হাৰ্নান জাজাৰে। প্ৰতিযোগিতাখনৰ ৬৬সংখ্যক সংস্কৰণৰ শেষত ল’ৰাই দ্বিতীয় স্থান লাভ কৰি প্ৰথম ৰানাৰ্ছ আপ হিচাপে স্থান লাভ কৰে আৰু কলম্বিয়াই একেৰাহে চতুৰ্থবাৰৰ বাবে শীৰ্ষ তিনিটা স্থান দখল কৰে। বিজয়ী হয় দক্ষিণ আফ্ৰিকাক প্ৰতিনিধিত্ব কৰা ডেমি-লি নেল-পিটাৰ্ছ।

কেৰিয়াৰ

গঞ্জালেছে টেলিনোভেলা লা কাচিকা-ত চেচি চৰিত্ৰত আৰু ২০২৫ চনৰ নিউলী ৰিচ, নিউলী পুৱৰ-ত ফাৰ্নাণ্ডা চৰিত্ৰত অভিনয় কৰিছে। ইয়াৰ উপৰি তেওঁ কেইবাখনো বোলছবিত কাম কৰিছে।

টেলিভিছন

বৰ্ষ
নাম
চৰিত্ৰ

২০১৭
লা কাচিকা
চেচি

২০২৫
নিউলী ৰিচ, নিউলী পুৱৰ
ফাৰ্নাণ্ডা

তথ্যসূত্ৰ

বাহ্যিক সংযোগ

শ্ৰেণী:কলম্বিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
মিনাল ৰোহিত

মিনাল ৰোহিত ভাৰতীয় মহাকাশ গৱেষণা সংস্থা (ইছৰো)ৰ এজন ভাৰতীয় বিজ্ঞানী আৰু চিষ্টেম অভিযন্তা। তেখেতে মঙ্গলগ্ৰহত মঙ্গলযান মহাকাশ অনুসন্ধান প্ৰেৰণ কৰাত সহযোগ কৰিছিল।

নিৰ্মা ইনষ্টিটিউট অফ টেকন'লজীৰ পৰা স্নাতক হোৱাৰ পিছত, ৰোহিতে ইছৰোত যোগদান কৰে।
তেওঁ এম.ও.এম.-ৰ দলত যান্ত্ৰিক অভিযন্তাসকলৰ সৈতে কাম কৰিছিল।

প্ৰাৰম্ভিক জীৱন আৰু শিক্ষা

মিনাল সম্পাত ভাৰতৰ ৰাজকোটত জন্মগ্ৰহণ কৰিছিল।
শৈশৱতে, ৰোহিতে চিকিৎসক হোৱাৰ সপোন দেখিছিল, কিন্তু দূৰদৰ্শনত মহাকাশ সম্পৰ্কীয় এটা অনুষ্ঠান উপভোগ কৰাৰ পাছত ৮ম শ্ৰেণীত মিনালে মন সলনি কৰিছিল।
শিক্ষা আহৰণৰ সময়চোৱাত তেওঁ লক্ষ্য কৰিছিল যে তেওঁৰ মহিলা সমনীয়াসকলে জ্ঞানৰ অন্বেষণৰ সলনি সম্ভাৱ্য দৰমহাৰ ওপৰত ভিত্তি কৰিহে বৈজ্ঞানিক কৰ্মজীৱন বাছনি কৰাৰ লক্ষ্য বান্ধি লৈছিল। যি সেই সময়ত তেওঁ কলেজীয়া শিক্ষা সম্পূৰ্ণ কৰিছিল,সেই সময়ত তেওঁৰ চৌপাশৰ বহু ছোৱালীয়ে মাত্ৰ আংশিক শিক্ষাহে লাভ কৰিছিল। স্পেচ এপ্লিকেচন চেণ্টাৰৰ পৰা কমিউনিকেশ্বনত বি টেক ডিগ্ৰী লাভ কৰে। তেওঁ আহমেদাবাদৰ নিৰ্মা ইনষ্টিটিউট অৱ টেকন'লজী এণ্ড চাইন্সৰ পৰা ইলেক্ট্ৰনিক্স আৰু কমিউনিকেশ্বনত অভিযান্ত্ৰিকত স্বৰ্ণ পদক বিজয়ী আছিল।

কৰ্মজীৱন

ভাৰতীয় মহাকাশ গৱেষণা সংস্থা (ISRO)ত উপগ্ৰহ যোগাযোগ অভিযন্তা হিচাপে কৰ্মজীৱন আৰম্ভ কৰি ৰোহিতে মহাকাশ প্ৰয়োগ কেন্দ্ৰত কাম কৰিবলৈ লয়। মংগল গ্ৰহ কক্ষপথ অভিযানত কাম কৰা ৫০০ বিজ্ঞানী আৰু অভিযন্তাৰ ভিতৰত তেওঁ অন্যতম আছিল। এই অভিযানৰ বাবে চিষ্টেম ইঞ্জিনিয়াৰ হিচাপে তেওঁ অৰ্বিটাৰখনে কঢ়িয়াই নিয়া চেন্সৰসমূহ একত্ৰিত আৰু পৰীক্ষা কৰাত সহায় কৰিছিল। আৰু আগন্তুক প্ৰকল্প যেনে দ্বিতীয় চন্দ্ৰযানৰ প্ৰকল্প পৰিচালক আছিল। সম্পাত বৰ্তমান ইছৰোৰ উপ প্ৰকল্প সঞ্চালক। তেওঁ ৰাষ্ট্ৰীয় মহাকাশ সংস্থাৰ মুৰব্বী হোৱা প্ৰথম গৰাকী মহিলা পৰিচালক হোৱাৰ লক্ষ্য ৰাখিছে।

গৱেষণাৰ অৱদান

ইছৰোৰ(ISRO)নেতৃত্বত মঙ্গলযান অভিযানত কাম কৰা ৫০০ বিজ্ঞানীৰ ভিতৰত ৰোহিত অন্যতম আছিল আৰু এই প্ৰকল্পত নিযুক্তি দিয়া ১০ গৰাকী মহিলাৰ ভিতৰত অন্যতম এগৰাকী আছিল তেওঁ।

বঁটা আৰু সাফল্য

ৰোহিতে ২০০৭ চনত ইছৰোৰ পৰা তেওঁলোকৰ টেলিমেডিচিন কাৰ্যসূচীত তেওঁৰ অৱদানৰ বাবে ইছৰোৰ পৰা যুৱ বিজ্ঞানী মেধা বঁটা আৰু ২০১৩ চনত ইনছেট ৩ডি(INSAT 3D) বতৰ বিজ্ঞানৰ পেলোডৰ ওপৰত কৰা কামৰ বাবে ইছৰো দলৰ উৎকৰ্ষ বঁটা লাভ কৰিছিল।এম.ও.এম. (MOM) প্ৰকল্পসন্দৰ্ভত, ৰোহিত আৰু তেওঁৰ মহাবিদ্যালয়সমূহে প্ৰধানমন্ত্ৰী মনমোহন সিঙৰ এক ভাষণত ১৫ মাহৰ সময়সীমাৰ মিছনত তেওঁলোকৰ কামক লৈ প্ৰশংসা কৰে। তেওঁ গুজৰাট বিশ্ববিদ্যালয়ৰ পৰা ইলেক্ট্ৰনিক আৰু কমিউনিকেশ্বন অভিযান্ত্ৰিকত সোণৰ পদক লাভ কৰিছিল। সম্পাটক চিএনএন (CNN) ৰ ২০১৪ চনৰ ৱিমেন অফ দ্য ইয়েৰৰ এগৰাকী হিচাপে মনোনীত কৰা হৈছিল।

ব্যক্তিগত জীৱন

ৰোহিতৰ এজন পুত্ৰ সন্তান আছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় মহাকাশ বিজ্ঞানী
শ্ৰেণী:ভাৰতীয় মহিলা বিজ্ঞানী
চেণ্ডিজ

চেণ্ডিজ, বাদাম বা বেথাল হৈছে ভাৰতীয় উপমহাদেশৰ পৰা উৎপত্তি হোৱা খাদ্য। ই দক্ষিণ ভাৰতৰ কৰ্ণাটক, অন্ধ্ৰপ্ৰদেশ আৰু তামিলনাডু ৰাজ্যত জনপ্ৰিয়। ইয়াক খাদ্যৰ লগত সংগী হিচাপেও পৰিবেশন কৰা হয়।

প্ৰস্তুতি

চাউল, ঘেঁহু বা চাগুৰ দৰে এটা মুখ্য উপাদানৰ পৰা গ্ৰুৱেল তৈয়াৰ কৰি চেণ্ডিজ প্ৰস্তুত কৰা হয়। তাৰ পিছত হিং, সেউজীয়া জলকীয়াৰ পেষ্ট, নিমখ আৰু মছলা দিয়া হয়। গৰম ভাডাম গ্ৰুৱেলটো চামুচেৰে সৰু সৰুকৈ প্লাষ্টিকৰ চাদৰ বা ডাঙৰ পৰিষ্কাৰ কাপোৰ এখনত ঢালি কেইদিনমান ৰ’দত শুকুৱাই লোৱা হয়।

আৰালু চেণ্ডিজ আৰু আভালাক্কি চেণ্ডিজ বনাবলৈ মূল উপাদানবোৰ গ্ৰুৱেলত যোগ কৰা হয় আৰু বল তৈয়াৰ কৰৰি ৰ 'দত শুকুৱাই লোৱা হয়। পেনি আৰু আভালাক্কি চেণ্ডিজ চকলি ছাঁচ আৰু এক্সট্ৰুডাৰ ব্যৱহাৰ কৰি তৈয়াৰ কৰা হয়।

কেৰালাৰ উপকূলীয় অঞ্চলত, কঁঠাল (চাক্কা বা হালাসিনা) পাচলি চাক্কাপ্পলম বা হপ্পালা প্ৰস্তুত কৰিবলৈ ব্যৱহাৰ কৰা হয়।

দক্ষিণ ভাৰতত ৰ'দত শুকুৱাই লোৱা বাদাম আৰু বেথাল চেণ্ডিজ গ্ৰীষ্মকালত বৃহৎ গোটত গোটেই বছৰটোৰ বাবে ষ্টক হিচাপে তৈয়াৰ কৰা হয়, যিবোৰ তাৰ পিছত গোটেই বছৰটো দীৰ্ঘদিন ব্যৱহাৰৰ বাবে বায়ুমণ্ডল বন্ধ পাত্ৰত সংৰক্ষণ কৰিব পাৰি। খাদ্য থালিৰ সংগী হিচাপে পৰিবেশন কৰাৰ আগতে গৰম তেলত ডিপ ফ্ৰাই কৰি লোৱা হয়, বা জলপান হিচাপে খোৱা হয়।

প্ৰকাৰ

বিভিন্ন ধৰণৰ চেণ্ডিজৰ মূল উপাদানসমূহৰ সৈতে তলত তালিকাভুক্ত কৰা হৈছে:

চাব্বাক্কি চেণ্ডিজ - চাউলৰ গুড়ি
আৰালু চেণ্ডিজ - ফুলোৱা চাউল আৰু ৱাক্স গাউৰ্ড
আক্কি পেনী চেণ্ডিজ - চাউলৰ গুড়ি
অৱলাক্কি চেণ্ডিজ - চাউলৰ গুড়ি
গোদি পেনী চেণ্ডিজ - গোমধান
নিৰুল্লি চেণ্ডিজ - পিয়াঁজ
ৰাগি চেণ্ডিজ - বৰনেশ্বৰ

তথ্যসূত্ৰ

বাহ্যিক সংযোগ

শ্ৰেণী:ৰন্ধনপ্ৰণালী
শ্ৰেণী:ভাৰতীয় খাদ্য